DANSK SELSKAB FOR KLINISK MIKROBIOLOGI

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kommissorium for UVI**

Arbejdsgruppen for urinvejsinfektioner (UVI) under Dansk Selskab for Klinisk Mikrobiologi (DSKM) arbejder for at samle og diskutere viden, problemer og erfaringer omkring forebyggelse, diagnostik, kvalitetssikring og behandling af UVI’er.

**Målene** **er**

* At styrke faglig udvikling og vidensdeling
* At drøfte anbefalinger til diagnostik af UVI i Danmark
* At inspirere ved diskussion af egne og andres resultater
* At skabe et forum for samarbejde om konkrete forskningsprojekter på tværs af regioner
* At afholde videnskabelige møder

Udbyttet vil være videnskabelige møder, nationale og internationale videnskabelige artikler og evt. danske retningslinjer vedrørende diagnostik af UVI.

**Deltagere**

Arbejdsgruppen er åben for alle med interesse for UVI.

Ved behov kan underudvalg nedsættes ad hoc.

**Styregruppe**

Styregruppen vælges af arbejdsgruppens medlemmer, dog skal formanden være medlem af DSKM. Formanden vælges for 2 år ad gangen.

**Mødefrekvens**

Der afholdes minimum 1 årligt møde.

Dagsorden og referat fra hvert videnskabeligt møde vil være tilgængelig via DSKMs hjemmeside. Mødeindkaldelse udsendes af DSKMs sekretær til medlemmer af DSKM.

Endelige anbefalinger og retningslinjer, som udarbejdes i arbejdsgruppen for urinvejsinfektioner-regi, skal godkendes af DSKMs bestyrelse.

**Midler**

Udgifter til rejser og afholdelse af møder dækkes af de deltagendes institutioner/afdelinger.

25-03-2022